Odense Adresse-Contoirs Efterretninger, 1832-09-03
Fra Berlin indrømmes nu, at den franske Regjering har gjort Skridt i Anledning af Forbundsbeslutningen, og andraget paa, at ingen preussiske eller østerrigske Tropper maatte bruges, i Tilfælde at der skulde gribes til Executions Forholdsregler imod nogen Forbundstat af anden Rang da Man ellers saae sig nødsaget til at opstille et fransk Observationskorps, hvorpaa dog ikke skal kunne ventes noget tilfredsstillende Svar. J Darmstadt er Bekjendtgjørelsen af Forbundsbeslutningerne ogsaa ledsaget med den Forsikring, at Forfatningen derved i ingen Henseende lider noget Afbræk Adskillige Regjeringer skulle iøvrigt være sindede at tøve med hiin officielle Bekjendtgjørelse, indtil samme ogsaa skeer fra Østerrigs og Preussens Side. Den Carlsruher Tidende indeholder en mærkelig officiel Gjendrivelse af den Paastand; at Pressefrihedens Ophævelse ikke kunde befales uden Stændernes Nedvirkning, og beraaber sig i denne Henseende paa at Forbundsbeslutningerne af 1819 endnu ere bindende for Storhertugdømmet og saadant antaget i Presseloven selv. Paa denne Grund er ogsaa kun skeet Forandring i de Punkter, som stride imod hine, medens alt det Øvrige, som hører under Landets Lovgivning, er fremdeles gjeldende, og fra dette Synspunkt maatte Ophævelsen udgaae fra Storhertugen som Forbundfyrste, ikke fra Lovgivningen. Men hertil svares, hvad Man da skal med en Forfatning, naar det staaer til en Minister at sige: "Jeg er overbeviist om, at denne Lav ikke bør gielde, altsaa skal den afskaffes,"J Hessen=Darmstadt haandthæves Censuren, som hidtil var temmelig liberal, nu med en saadan Strænghed, at et heelt No. af "Jagttageren ved Rhinen, formedelst et Stykke om de forestaaende Valg til Landdagen, er kasseret, og paa Klage derover til Ministeriet, fik Redaktionen den Besked: at slet ingen Jndblanding kunde taales i Valgene." Endskjøndt ligesom Siebenpfeiffer endnu i Fængsel, har Dr. Wirth udgivet et nyt Skrivt, betitlet: "Tydsklands politiske Reform. Strassburg 1832, hvori han søger at forsvare de paa Hambacherfesten udtalte Anskuelser. En Studiosus Heinrick Køhler fra Jtzehoe er, for et i Vægteren ved Rhinen indført Stykke, dømt til 2 Aars Tugthuusstraf og derefter at forvises de badenske Lande. J Berlin skal en forhenværende preussisk Ritmester v. Schachtmeier være fængslet for Deeltagelse i Hambacherfesten og stilt for Krigsretten. Det var den franske Præfekt i Nederrhin=Departementet, som underrettede den badenske Regjering om, at den Elsasser, Nationalgarde var indbudet af de tydske Republikanere til en Fest i Ettenheimmünster, i Anledning af de franske Julidage, hvorpaa den badenske Regjering i flere Dage lod Rhin Overgangen spærre for alle Mistænkelige. Patrioterne mødte ogsaa smaae Afdelinger, holdt Taler, sang Viser, og belavede sig paa med Magt at modsætte sig de anmeldte Tropper, som imidlertid ikke indfandt sig. Dr. Coremanns i Nürnberg er paa Regjeringens befaling bragt fængslet til Slottet Cadolsburg, hvor han holdes strængere end forhen paa Rotenberg. J den sachsiske Stad Chemnitz foregik den 23 om Aftenen et Opløb af nogle Professionister, i Anledning af at en Kjøbmand havde skrevet noget om Laugsvæsenet, som de ansaae fornærmeligt, og meente at burde gjendrive ved Angreb paa hans Huus. Ved Kummunalgardens Hielp blev Roligheden snart tilveiebragt uden videre Ulykke, end nogle lette Saarelser og Bajonet stød.